62021TO0165_INF
Διάταξη του Γενικού Δικαστηρίου (όγδοο τμήμα) της 9ης Νοεμβρίου 2021 –Amort κ.λπ. κατά Επιτροπής
(Υπόθεση T‑165/21)
«Προσφυγή ακυρώσεως – Φάρμακα που προορίζονται για ανθρώπινη χρήση – Χορήγηση άδειας κυκλοφορίας υπό αίρεση για το «COVID‑19 Vaccine AstraZeneca – Εμβόλιο COVID‑19 (ChAdOx1‑S[ανασυνδυασμένο])», φάρμακο για χρήση από τον άνθρωπο – Έλλειψη έννομου συμφέροντος – Απουσία άμεσου επηρεασμού – Πράξη που δεν αφορά ατομικά τους προσφεύγοντες – Μη κανονιστική πράξη – Απαράδεκτο»
1.
Προσφυγή ακυρώσεως – Έννομο συμφέρον – Προσφυγή ασκηθείσα από προσφεύγοντα ο οποίος δεν είναι αποδέκτης της προσβαλλόμενης πράξης – Παραδεκτό – Προϋπόθεση – Πράξη παράγουσα δεσμευτικά έννομα αποτελέσματα έναντι του προσφεύγοντος – Απόφαση της Επιτροπής περί χορήγησης άδειας κυκλοφορίας υπό αίρεση για εμβόλιο κατά της COVID‑19 – Πράξη που δεν μεταβάλλει τη νομική κατάσταση του προσφεύγοντος – Έλλειψη έννομου συμφέροντος
(Άρθρο 263, εδ. 4, ΣΛΕΕ)
(βλ. σκέψεις 28-32, 37, 38)
2.
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Άμεσος επηρεασμός – Κριτήρια – Απόφαση της Επιτροπής περί χορήγησης άδειας κυκλοφορίας υπό αίρεση για εμβόλιο κατά της COVID‑19 – Απουσία άμεσου επηρεασμού του προσφεύγοντος
(Άρθρο 263, εδ. 4, ΣΛΕΕ)
(βλ. σκέψεις 40-42, 47, 48, 51)
3.
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Απόφαση της Επιτροπής περί χορήγησης άδειας κυκλοφορίας υπό αίρεση για εμβόλιο κατά της COVID‑19 – Προσφυγή ασκηθείσα από ιδιώτες επικαλούμενους προσβολή θεμελιωδών δικαιωμάτων – Πράξη που δεν αφορά ατομικά τον προσφεύγοντα
(Άρθρο 263, εδ. 4, ΣΛΕΕ)
(βλ. σκέψεις 52-56)
4.
Προσφυγή ακυρώσεως – Φυσικά ή νομικά πρόσωπα – Έννοια κανονιστικής πράξης κατά το άρθρο 263, τέταρτο εδάφιο, ΣΛΕΕ – Κάθε πράξη γενικής ισχύος πλην των νομοθετικών πράξεων – Απόφαση της Επιτροπής περί χορήγησης άδειας κυκλοφορίας υπό αίρεση για εμβόλιο κατά της COVID‑19 – Δεν εμπίπτει
(Άρθρο 263, εδ. 4, ΣΛΕΕ)
(βλ. σκέψεις 57, 58)
5.
Θεμελιώδη δικαιώματα – Δικαίωμα αποτελεσματικής δικαστικής προστασίας – Έλεγχος της νομιμότητας των πράξεων της Ένωσης – Σχετικές λεπτομέρειες – Προστασία του δικαιώματος αυτού από τον δικαστή της Ένωσης ή από τα εθνικά δικαστήρια αναλόγως της νομικής φύσεως της προσβαλλόμενης πράξης
(Άρθρο 19 § 1 ΣΕΕ· άρθρα 263, 267 και 277 ΣΛΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47)
(βλ. σκέψεις 63-66)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την ακύρωση της εκτελεστικής απόφασης C(2021) 698 (final) της Επιτροπής, της 29ης Ιανουαρίου 2021, για τη χορήγηση άδειας κυκλοφορίας υπό αίρεση δυνάμει του κανονισμού (ΕΚ) 726/2004 του Ευρωπαϊκού Κοινοβουλίου και του Συμβουλίου για το «COVID‑19 Vaccine AstraZeneca – Εμβόλιο COVID-19 (ChAdOx1‑S[ανασυνδυασμένο])», φάρμακο για χρήση από τον άνθρωπο.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη.
2)
Παρέλκει η εξέταση των αιτήσεων παρεμβάσεως που υπέβαλαν ο TN, ο TR και τα λοιπά πρόσωπα των οποίων τα ονόματα παρατίθενται στο παράρτημα II, ο VH και τα λοιπά πρόσωπα των οποίων τα ονόματα παρατίθενται στο παράρτημα II, ο Stefano Del Gaudio και τα λοιπά πρόσωπα των οποίων τα ονόματα παρατίθενται στο παράρτημα II, καθώς και ο Dieter Achtschin και τα λοιπά πρόσωπα των οποίων τα ονόματα παρατίθενται στο παράρτημα II.
3)
Καταδικάζει στα δικαστικά έξοδα τη Heidi Amort και τα λοιπά πρόσωπα των οποίων τα ονόματα παρατίθενται στο παράρτημα I.
4)
Οι TN, TR και τα λοιπά πρόσωπα των οποίων τα ονόματα παρατίθενται στο παράρτημα II, ο VH και τα λοιπά πρόσωπα των οποίων τα ονόματα παρατίθενται στο παράρτημα II, ο Stefano Del Gaudio και τα λοιπά πρόσωπα των οποίων τα ονόματα παρατίθενται στο παράρτημα II, καθώς και ο Dieter Achtschin και τα λοιπά πρόσωπα των οποίων τα ονόματα παρατίθενται στο παράρτημα II φέρουν έκαστος τα σχετικά με τις αιτήσεις παρεμβάσεως δικαστικά έξοδά του.